ນັກສັງເກດເອເຊຍ ບໍ່ຄາດວ່າ ນະໂຍບາຍ ການຕ່າງປະເທດ ຈະປ່ຽນແປງ ເຖິງແມ່ນຜູ້ໃດ ຈະເປັນປະທານາທິບໍດີກໍຕາມ 
​ຍັງ​ມີ​ກອງ​ກຳລັງ​ທະຫານ​ອາ​ເມຣິກັນ ຢູ່​ເກືອບ 10 ພັນ​ຄົນ ​ໃນອັຟກາ​ນິສຖານ ທີ່​ປະຕິບັດ​ໜ້າ​ທີ່ ​ຕໍ່ຕ້ານ​ ກຸ່ມ​ກໍ່​ການ​ຮ້າຍ ​ແລະ​ການ​ຝຶກ​ອົບຮົມ​ອື່ນ​ໆ.
ການໂຄສະນາຫາສຽງທີ່ວິພາກວິຈານກັນ ກ່ຽວກັບຂໍ້ຕົກລົງດ້ານການຄ້ານາໆຊາດ ແລະການຂົ່ມຂູ່ວ່າຈະຖອນທະຫານອອກຈາກເອເຊຍ ແມ່ນບໍ່ໄດ້ຖືເປັນເລື້ອງສຳຄັນສຳລັບພວກສັງເກດການໃນຂົງເຂດດັ່ງກ່າວ ຜູ້ຊຶ່ງເວົ້າວ່າ ຜົນປະໂຫຍດຂອງສະຫະລັດໃນຂົງເຂດແມ່ນຍັງຄົງມີສືບຕໍ່ ແລະບັນຫາຕ່າງໆທີ່ຈະປະເຊີນໜ້າກັບປະທານາທິບໍດີ ຄົນຕໍ່ໄປ ກໍແມ່ນຍັງເປັນເລື້ອງສະຫຼັບສັບຊ້ອນຢູ່ ນັກຂ່າວ VOA Brian Padden ມີລາຍງານຈາກນະຄອນຫຼວງ Seoul ຊຶ່ງວັນນະສອນຈະນຳເອົາລາຍລະອຽດມາສະເໜີທ່ານ ຕົວແທນຂອງທັງສອງພັກ ຄືທ່ານ Donald Trump ສັງກັດພັກ Republican ແລະທ່ານນາງ Hillary Clinton ຈາກພັກ Democrats ຕ່າງກໍຕິຕຽນຢ່າງແຂງຂັນນະໂຍບາຍການຄ້າເສລີ ໂດຍສະເພາະເລື້ອງພາຄີການຄ້າຂ້າມມະຫາສະໝຸດປາຊີຟິກ Trans Pacific Partnership (TPP) ທີ່ຍັງຈະຕ້ອງໄດ້ຮັບສັດຕະຍາບັນຢູ່ນັ້ນ ໃນຕອນຫົວທີ ທ່ານນາງ Clinton ໄດ້ສະໜັບສະໜຸນ ຂໍ້ຕົກລົງການຄ້າເສລີເອເຊຍນີ້ ເພື່ອຕ້ານອຳນາດການເຕີບໂຕຂອງເສດຖະກິດຈີນ ແຕ່ແລ້ວ ກໍໄດ້ປ່ຽນທິດທາງຂອງທ່ານນາງ ໃນຕອນໂຄສະນາຫາສຽງ ສ່ວນ ທ່ານ Trump ແມ່ນໄດ້ຂົ່ມຂູ່ວ່າ ຈະຕອບໂຕ້ ດ້ວຍການເພີ້ມພາສີຕໍ່ສິນຄ້າຈາກຈີນ ຊຶ່ງພາໃຫ້ບັນດານັກເສດຖະສາດເຕືອນວ່າໃຫ້ລະວັງ ວ່າການເອົາບາດກ້າວທີ່ວ່ານີ້ ຈະກາຍເປັນສົງຄາມການຄ້າ ທີ່ທັງສອງຝ່າຍຈະເສຍຫາຍທາງດ້ານເສດຖະກິດ ແຕ່ວ່າ ອາຈານ Kim Hyun-Wook ຈາກສະຖາບັນການທູດແຫ່ງຊາດຂອງເກົາຫຼີ ຄາດຫວັງວ່າ ບໍ່ວ່າຜູ້ໃດຈະຊະນະການເລືອກຕັ້ງກໍຕາມ ປະທານາທິບໍດີຄົນຕໍ່ໄປ ກໍຈະຕ້ອງຢາກໃຫ້ມີຄວາມແຂງແກ່ນທາງທະຫານ ຢູ່ຕໍ່ໄປໃນຂົງເຂດ ຍັງມີກອງກຳລັງທະຫານອາເມຣິກັນຢູ່ ເກືອບ 10 ພັນຄົນ ໃນ ອັຟການິສຖານ ທີ່ປະຕິບັດໜ້າທີ່ຕໍ່ຕ້ານກຸ່ມກໍ່ການຮ້າຍ ແລະການຝຶກອົບຮົມອື່ນໆ ກອງກຳລັງທີ່ວ່ານີ້ ແມ່ນມີກຳໜົດວ່າຈະຖືກຖອນອອກ ເມື່ອໃດກອງກຳລັງຮັກສາຄວາມປອດໄພຂອງອັຟການິສຖານ ຫາກຖືກສົ່ງໄປປະຕິບັດການແທນ ແຕ່ວ່າກຸ່ມກໍ່ການຮ້າຍຕາລີບານ ແມ່ນໄດ້ຍຶດເອົາຫຼາຍໆຂົງເຂດຂຶ້ນຕື່ມໃນຮອບປີກາຍນີ້ ທ່ານ Xie Tao ຈາກມະຫາວິທະຍາໄລປັກກິ່ງ ຂະແໜງການສຶກສານາໆຊາດ ຄາດຫວັງວ່າ ການຕຳນິຕິຕຽນນີ້ ຈະອ່ອນຂໍ້ລົງ ຫຼັງຈາກການເລືອກຕັ້ງ ເມື່ອຢ້ອນກັບຄືນໄປຫາການໂຄສະນາຫາສຽງໃນປີ 1992 ຕອນທີ່ທ່ານ Bill Clinton ເອີ້ນພວກຜູ້ນຳຈີນວ່າ ທ່ານ Xie ກ່າວວ່າ ໃນດ້ານການຕໍ່ຕ້ານການຂົ່ມຂູ່ໂດຍອາວຸດນິວເຄລຍຂອງເກົາຫຼີເໜືອນັ້ນ ທ່ານນາງ Clinton ແມ່ນຍັງສະໜັບສະໜຸນພາຄີທາງທະຫານທີ່ເຂັ້ມແຂງ ໃນຂົງເຂດ ແລະການປະສານງານຮ່ວມກັບຈີນ ເພື່ອເພີ່ມການລົງໂທດຢ່າງແຂງຂັນຂຶ້ນ ສ່ວນ ທ່ານ Trump ກ່າວວ່າ ທ່ານຈະຮຽກຮ້ອງໃຫ້ ຈີນກົດດັນທາງດ້ານເສດຖະກິດ ທີ່ໃຫ້ມີການຍົກເລີກໂຄງການອາວຸດນິວເຄລຍ ນອກນັ້ນ ທ່ານຍັງໄດ້ກ່າວວ່າ ທ່ານຢາກໃຫ້ເກົາຫຼີໃຕ້ ແລະຍີ່ປຸ່ນ ຈ່າຍເງິນໃຫ້ກອງກຳລັງສະຫະລັດ ໃນປະເທດຂອງພວກເຂົາເຈົ້າຫຼາຍຂຶ້ນ ຫຼືບໍ່ ທ່ານກໍອາດຈະເອົາພວກທະຫານກັບຄືນບ້ານແລ້ວປ່ອຍໃຫ້ພັນທະມິດທັງຫຼາຍຈັດຕັ້ງໂຄງການອາວຸດນິວເຄລຍຂອງຕົນຂຶ້ນມາເອງ ການຕໍ່ລອງໃນຫວ່າງມໍ່ໆມານີ້ ລະຫວ່າງພວກຜູ້ນຳອັຟການິສຖານກັບ ກຸ່ມຕາລິບານ ແມ່ນໄດ້ລົ້ມແຫຼວ ບໍ່ມີຄວາມຄືບໜ້າ ແຕ່ຢ່າງໃດ ແຕ່ວ່າ ນັກວິໄຈປາກິສຖານ ທ່ານ Mosharraf Zaidi ກ່າວວ່າ ພວກຜູ້ນຳອັຟການິສຖານ ແລະສະຫະລັດ ຍັງເປັນຫ່ວງເປັນໃຍ ທີ່ພົວພັນກັບ ປາກິສຖານ ເຖິງແມ່ນວ່າ ພວກຜູ້ນຳກຸ່ມຕາລີບານ ຍັງໃຊ້ສະຖານທີ່ດັ່ງກ່າວເປັນທີ່ລີ້ຊ້ອນຢູ່ກໍຕາມ ທ່ານ Mosharraf ນັກຂຽນ ກ່າວວ່າ ທັງທ່ານ Trump ແລະທ່ານນາງ Clinton ຕ່າງກໍບໍ່ມີຜູ້ໃດສະໜັບສະໜູນຢາກສົ່ງກອງກຳລັງທະຫານສະຫະລັດ ໄປຍັງ ອັຟການິສຖານ ຈັກຄົນ